તિરુવનંતપુરમઃ અવિશ્વાસ પ્રસ્તાવ પર ચર્ચા દરમિયાન લોકસભામાં એકદમ અલગ જ દ્રશ્ય જોવા મળ્યું. પ્રધાનમંત્રી નરેન્દ્ર મોદી પર કોંગ્રેસ અધ્યક્ષ રાહુલ ગાંધી નિવેદન આપી રહ્યા હતા. આ દરમિયાન તેઓ અચાનક પીએમ મોદી પાસે ગયા અને તેમને ઊભા થવા માટે કહેવા લાગ્યા. પીએમ મોદી ઊભા ન થતા રાહુલ તેમને ભેટી પડ્યા. પછી નરેન્દ્ર મોદીએ રાહુલને બોલાવીને તેમની સાથે હાથ મિલાવ્યો. ત્યાર બાદ રાહુલ પોતાની સીટ પર બેસી ગયા અને તેમણે મસ્તીમાં આંખ મારી દીધી.